Lélia Wanick Salgado

Lélia Wanick Salgado (Vitória, 1947) brasildar egile, zinema ekoizle eta ekologista da. 2004an Sebastião Salgado senarrarekin batera sortu zuen Amazonas Images albiste agentzia zuzentzen du.

 Ibilbidea 
Salgado 1947an jaio zen Vitorian, Espiritu Santuan, Brasilen. 17 urterekin hasi zuen bere bizitza profesionala, piano-irakasle gisa. Arkitekturan lizentziaduna da Parisko Unibertsitateko Beaux Arts and Urbanism-eko Ecole National Supérieure erakundean.

Sebastião Salgado 1964an ezagutu zuen eta 1967an ezkondu zen berarekin. Brasilgo egoera politikoak eta haren aurka agertu zuten oposizioa dela eta, Brasil utzi eta Frantziara joan ziren. Bere ibilbide profesionalean, besteak beste, lan hauek egin zituen: Sebastião Salgadoren erakusketa-komisariotza, Photo Revue eta Longue Vue aldizkarien sorrera, Magnum agentziaren argazki-galeria baten kudeaketa eta argazkigintzako kultura-ekitaldien antolaketa. 2015ean Lélia Wanick Salgadok ekoiztutako The Salt of the Earth filma Oscar sarietarako izendatua izan zen Dokumental Luze Onenaren atalean; 2014ko Publikoaren Saria irabazi zuen Donostiako Nazioarteko Zinemaldian, Publikoaren Saria Tromsø 2015eko Nazioarteko Zinema Jaialdian eta Dokumental Onenaren Saria Frantziako zinemaren Cesar sarien berrogeigarren edizioan.

1998an, Wanick eta bere senarrak Terra Institutua sortu zuten, Doce ibaiaren bailara lehengoratzea sustatzea helburu duen erakunde ekologista. Terra Institutuak, baso-berritzea sustatzeaz gain, ingurumen-hezkuntza, ikerketa zientifikoa eta garapen jasangarria ere sustatzen ditu.

Amazonia erakusketari buruzko aurkezpen bideoan adierazten du, erakustetak publikoa ingurumen-krisiaz sentiberatzeko helburua duela eta Amazonia zaintzeak eta bizirik eusteak duen garrantzia.

 Erreferentziak 

 Kanpo estekak 



Kategoria:Espírito Santo estatuko jendea
Kategoria:Brasilgo ekologistak
Kategoria:Emakume artistak
Kategoria:Emakume ekologistak
Kategoria:Zinema ekoizleak